قریب همه سی سنلگن رای لرنینگ 76 فایزینی ویلادیمیر پوتین قولگه کیریتگن. پوتین سیلاونی قزانگن حالده 4 – مرته دولت باشلیغی ایتیب سیلنگن بوله دی.
پوتین، قیزیل میدانده ییغیلگن مینگلب کیشی گه منتدارچیلیک بیلدیریب، "بیز بویوک بیر تیم میز مین هم بو تیم نینگ بیر اعضاسی من. اولکه میز موفقیت کوتماقده. روسیه اوچون مهم ایشلر بجره میز" دیب ایتدی.
توپلم 8 نفر کاندید رقابت قیلگن روسیه سیلاولریده کمنیست حزبی کاندیدی پاول گرودینین 23،3 فایز، روسیه لیبرال دموکراتیک حزبی باشلیغی ویلادیمیر جیرینوفسکی 6،33 فایز، یابلوکو حزبی رهبری گریگوری یاولینسکی 0،8 فایز، ییره ییش حزبی رهبری بوریس تیتوف 0،6 فایز، روسیه خلق کینگشی رهبری سرگی بابورین 0،6 فایز روسیه کمونیستلری حزبی رهبری مکسیم سورایکین 0،6 و عاموی اختیاری حزبی کاندیدی کسینیا سوبچاک ایسه 1،4 فایز رای قولگه کیریتگن.
سیلاو کمسیونی تامانیدن بیریلگن بیاناتده، انتخابات تیزیمی گه قره ته 15 اولکه دن تورلفی سیبر هجوملر عملگه آشیریلگن لیگینی معلوم قیلیب، امریکا قوشمه ایالتلری، اوکراین و ینگی ایزلند کبی تورلی اولکه لر روسیه ده گی سیلاوگه قره ته "تبلیغی" فعالیتلر اویوشتیرگن لیگی ادعا ایتیلدی.
باشقه تاماندن اولکه نینگ تورلی منطقه لریده رای بیریش مرکزلریده گی اداره چیلر تامانیدن صندوقلرگه کوپ سانده رای آتیب تشله گن لیکلری بیلن علاقه لی تصویرلر مطبوعاتده اورین آلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
